Бельска-Бяльскі ўніверсітэт

Бельска-Бяльскі ўніверсітэт () — польская дзяржаўная вышэйшая навучальная ўстанова са статусам універсітэта, якая знаходзіцца ў горадзе Бельска-Бяла.

 Гісторыя 
Паўстала 1 кастрычніка 2001 года шляхам рэарганізацыі існуючага з 1969 года філіяла Лодзьскага політэхнічнага ўніверсітэта. Навучае 7282 студэнтаў па тэхнічных і гуманітарных спецыяльнасцях.

Вучэльня мае поўныя акадэмічныя правы вышэйшай навучальнай установы: з 1989 года мае права на прысваенне звання доктара, а з 1999 года — доктара хабілітаванага ў дысцыпліне «Будаўніцтва і эксплуатацыя машын», таксама можа выступаць з унёскамі аб прысваенні вучонага звання прафесара.

У адпаведнасці з рэйтынгам універсітэтаў свету, які паказвае прысутнасць акадэмічных устаноў у Інтэрнэце, вучэльня ў Бельска-Бяла займае 21 месца ў Польшчы сярод тэхнічных ВНУ, а ў свеце — 3772 сярод усіх тыпаў ВНУ.

 Факультэты 
 Машынабудавання і інфарматыкі
 Інжынерыі матэрыялаў, будаўніцтва і экалогіі
 Упраўлення і транспарту
 Сацыяльна-гуманітарны
 Навук аб здароўі

 Спасылкі 

 Афіцыйная інтэрнэт-старонка ўніверсітэта

Катэгорыя:Навучальныя ўстановы з польскай мовай навучання
Катэгорыя:Бельска-Бяла
Катэгорыя:2001 год у Польшчы
Катэгорыя:Універсітэты Польшчы